open-index/open-wikipedia-markdown huggingface dataset:
תיאום כוונות

**תיאום כוונות** (מוכר גם כ"איפוס כוונות") הוא חלק מתהליך ההכנה של כלי ירייה לפעולה. התהליך נועד בעיקר לכלי ירייה הפועלים בכינון ישיר.

## רקע
שמאל|ממוזער|200px|בעיית תיאום הכוונות: הקו האדום מייצג את קו הראייה של הכוונת, הקו הכחול את המשכו של הקנה. הקווים מצטלבים בנקודה אחת בלבד.
כיוונם של כלים היורים בכינון ישיר אל עבר המטרה נעשה בדרך כלל באמצעות כוונת. היות שהכוונת אינה חלק מהקנה, אין זה מובן מאליו שהכוונת והקנה יצביעו על אותה הנקודה. יתרה מזאת - ככל שהכוונת והקנה מרוחקים זה מזה, כך גדל הפער הצפוי בין הנקודה עליה מצביעה הכוונת לבין הנקודה אליה מכוון הקנה בפועל. על מנת להשיג יכולת פגיעה מדויקת בכל זאת מתבצע התהליך של תיאום כוונות.

## התהליך

ישנן שתי שיטות עיקריות לביצוע תיאום כוונות:
* בנשק קל, בו התחמושת זולה מאוד ניתן לבצע תיאום כוונות באש חיה: על ידי כיוון הנשק אל מטרה מוגדרת וירי לעבר נקודה מדויקת בה ניתן למדוד מהי הסטיה של קו הכוונת מקו הקנה, ולתקן את הסטיה (התיקון נעשה בצורה מכנית). שיטה זו נקראת גם "ירי איפוס" או "תיאום קרבי".
* דרך אפשרית נוספת היעילה גם לנשק קל וגם לנשק כבד כגון תותח היא שימוש בכוונת לוע (Boresight), זוהי כוונת הנתחבת ישירות לקנה ומצביעה על הנקודה אליה הקנה מכוון - על ידי צפייה דרכה באמצעות טלסקופ ובכוונות חדישות על ידי סמן לייזר. בכל מקרה, יש לבטל את הסטיה וההיסט (פרלקסה) שניתנים על ידי הכוונות לפני ביצוע התיאום. היסט זה נקרא גם "פיצוי פרלקסה".

## קביעת טווח התיאום

גם התיאום של הקנה והכוונת עדיין אינו פותר לחלוטין את בעיית הכינון, היות שהתיאום מכוון את שניהם לנקודה מסוימת אך אינו נשמר בכל נקודה אחרת. למשל: אם הכוונת והקנה תואמו כך שיכוונו לאותה נקודה במרחק של 100 מטר מהנשק, ברור שבמרחק 500 מטר כבר אינם מכוונים לנקודה זהה. יתרה מכך, המעוף המעשי של קליעים אינו בקו הישר המהווה את המשכו של הקנה, אלא במסלול בליסטי. על מנת לפתור את שתי הבעיות הללו, נקבע הטווח אליו יבוצע התיאום לפי שני פרמטרים: הטווח הקרבי של הנשק, קרי הטווח בו הנשק אמור לפעול בזמן קרב, ונקודה בטווח זה בה נפגשים קו הכוונת והמסלול הבליסטי של הקליע. מכיוון שכאמור הקליע נע במסלול בליסטי, במקרים רבים מתואמות הכוונות כך שבשני טווחים שונים קו הראיה ומסלול תנועת הכדור יפגשו (למשל ב-50 וב-250 מטר).

כמובן שככל שטווח הפעולה לו נועד כלי הירי ארוך יותר, כן יעילותו של תיאום הכוונות קטנה יותר ויש לבצע כינון מיוחד (הגבהה או הנמכה של הקנה) על פי טווח הירי בפועל. הכינון המיוחד מתייחס כנקודת מוצא לטווח אליו בוצע תיאום הכוונות. 

## קישורים חיצוניים

קטגוריה:כלי ירייה - מבנה ופעולה
קטגוריה:כוונות
ססטרטיוס

[שמאל|ממוזער|250px| ססטרטיוס ועליו דמותו של [אדריאנוס]]
**ססטרטיוס** או **ססטרציוס** (בלטינית: "sestertius", היתוך של semis-tertius, שם-תואר שפירושו "שניים וחצי", נקרא לעיתים גם **אספר**) הוא מטבע רומאי עתיק שהיה בשימוש בתקופת הרפובליקה הרומית והאימפריה הרומית. לפי פרופ' יעקב משורר זו המטבע מכונה במשנה "טריסית".

## תולדות
בימי הרפובליקה הוטבע הססטרטיוס בכסף. מטבע זה ומטבע כסף נוסף, הדנאריוס (denarius), הופיעו לראשונה בסביבות שנת 211 לפנה"ס.
שני מטבעות אלו החליפו את מטבע הכסף הקודם, הקוואדריגאטוס (quadrigatus), שהיה בשימוש במהלך המלחמה הפונית השנייה.

ההיסטוריון ישראל שצמן טוען כי שני המטבעות החדשים נוצרו בשל הצורך במטבע כסף חדש שיהיה מתואם עם מטבע הארד, האס (as), שערכו ירד במהלך המלחמה הפונית השנייה.

עם הטבעתו, ערכו של הססטרטיוס היה 2 וחצי איסרים, או רבע דנאריוס. הססטרטיוס סומן באותיות הלטיניות IIS, או HS. באמצע המאה ה-2 לפנה"ס לערך, בעקבות שינוי ערכו של הדנאריוס, שונה גם ערך הססטרטיוס ל-4 איסרים על מנת לשמור על ערכו היחסי לעומת הדנאריוס.

כוח הקנייה של המטבע בתקופת הרפובליקה, לפי שצמן:
50 ליטר חיטה עלו 12 ססטרטים, כ-25 ליטר שמן עלו 30 ססטרצים ושור עלה בין 180 ל־240 ססטרטים.

בתקופת הקיסרות הרומית הפסיקו להטביע את הססטרטיוס בכסף והחלו להטביעו במתכות זולות יותר, כגון ארד.

## לקריאה נוספת
* הערך: **[[נומיסמטיקה]]**, **[[האנציקלופדיה העברית]]**, כ"ד, הוצאת ספריית הפועלים, עמ' 955, 1988.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומא העתיקה: מטבעות
מסוט ילמאז

**אהמט מסוט ילמז** (בטורקית: **Ahmet Mesut Yılmaz**; 6 בנובמבר 1947 – 30 באוקטובר 2020) היה מדינאי טורקי וחבר האספה הלאומית הגדולה של טורקיה, שימש כראש ממשלת טורקיה בשלוש כהונות נפרדות בשנות התשעים של המאה ה-20, כסגן ראש ממשלת טורקיה, וכמנהיג מפלגת המולדת.

## ביוגרפיה
ילמז נולד באיסטנבול. הוא היה בעל תואר ראשון בכלכלה ומימון מאוניברסיטת אנקרה והמשיך את לימודיו בתחום באוניברסיטת קלן בגרמניה בין השנים 1972 ו-1974. הוא עבד בשוק הפרטי עד מאי 1983 עת היה בין מקימיה של מפלגת המולדת, ושימש כמשנה ליו"ר טורגוט אזאל. כשהמפלגה ניצחה בבחירות שנערכו באותה שנה מונה כדובר הממשלה ולאחר מכן כשר התיירות והתרבות. ב-29 בנובמבר 1987 מונה ילמז לשר החוץ של טורקיה וכיהן בתפקיד זה עד 20 בפברואר 1990. הוא נבחר כיושב ראש מפלגת המולדת ב-15 ביוני 1991 לאחר שגבר על יריבו ילדרם אקבולוט והיה לראש ממשלת טורקיה ב-23 ביוני 1991. כהונתו הייתה קצרה והסתיימה 5 חודשים לאחר מכן, עת מפלגתו איבדה את השלטון למפלגת הדרך הנכונה בראשותו של סוליימאן דמירל. במהלך המחצית הראשונה של שנות התשעים החלה המפלגה מאבדת מכוחה ומדיניותה הליברלית הכלכלית כמו גם תמיכתה בצירוף לקהילה האירופית הביאה לירידה בתמיכה בה בקרב אוכלוסייה מסורתית.

ילמז שב לכהן כראש הממשלה ב-6 במרץ 1996 כאשר עמד בראשה של ממשלת קואליציה עם מפלגת הדרך הנכונה, אך לא לזמן רב. שלושה וחצי חודשים לאחר מכן קמה לראשונה בתולדות המדינה ממשלה בראשות מפלגה בעלת מצע מוסלמי, ונג'מטין ארבקן (Necmettin Erbakan), ראש מפלגת הרווחה (Refah Partisi), היה לראש הממשלה. שלטונה של מפלגת הרווחה היה קצר מועד, וב-1997 התחוללה ה"מהפכה הפוסט-מודרנית" (Post-modern darbe), כשהצבא הביא בהתבטאויותיו להתפטרותו של ארבקן. דבר זה פתח בפני ילמז את ההזדמנות להקים את הממשלה השלישית בראשותו. זו החזיקה מעמד מ-30 ביוני 1997 עד 11 בינואר 1999. בבחירות שנערכו ב-1999 ספגה מפלגתו של ילמז תבוסה וזכתה ב-13.22% מסך הקולות, שתורגמו ל-86 מושבים באספה הלאומית, וילמז התפטר מראשות המפלגה ב-4 בנובמבר 1999. עם זאת הוא כיהן כסגן ראש ממשלת טורקיה בולנט אג'וויט במשך שנתיים ועד שמפלגתו של האחרון, מפלגת השמאל הדמוקרטי, הפסידה את השלטון למפלגת הצדק והפיתוח בראשות רג'פ טאיפ ארדואן ב-2002. מפלגתו של ילמז לא עברה את אחוז החסימה בבחירות אלה, והוא פרש מפוליטיקה ועסק בהוראה. בשנת 2007 הוא נבחר שוב לאספה הלאומית כמועמד עצמאי.

בשנת 2005 הועמד ילמז לדין בשל חשדות לשחיתות בתקופת כהונתו כראש ממשלה, אך זוכה שנה לאחר מכן.

הוא נפטר ב-30 באוקטובר 2020.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת טורקיה
קטגוריה:שרי החוץ של טורקיה
קטגוריה:שרי התרבות של טורקיה
קטגוריה:שרי התיירות של טורקיה
קטגוריה:חברי האספה הלאומית הגדולה של טורקיה
קטגוריה:סגני ראשי ממשלות
קטגוריה:בוגרי אוניברסיטת קלן
קטגוריה:טורקים שנולדו ב-1947
קטגוריה:טורקים שנפטרו ב-2020
דוד החמישי, מלך גאורגיה

**דוד החמישי**, מלך גאורגיה (גאורגית: **დავით V**, דַוית V) (נפטר בשנת 1155) מבית בגרטיוני היה מלך הממלכה הגאורגית המאוחדת לתקופה קצרה בשנים 1154–1155 לערך.

דוד היה בנו הבכור של דמטרה הראשון. למרות היותו הבכור חשש דוד כי אביו יוריש את כס המלוכה לאחיו הצעיר גיאורגי, לכן, בשנת 1130, ניסה למרוד באביו. בסופו של דבר, הוא הכריח את אביו לפרוש מכיסאו ודוד הפך למלך הממלכה הגאורגית המאוחדת בשנת 1154 או 1155.

הרשומות הגאורגיות והארמניות מציגות גרסאות שונות זו מזו לגבי תקופת מלכותו של דוד החמישי, וחלוקים בקשר לנסיבות שהביאו למותו המסתורי. על פי מחבר הרשומות הארמני, ורדן ארוולצי, הוא שלט במשך חודש אחד בלבד, ונרצח בידי אציליו, סומבט ואיוון אורבלי, שעשו הסכם סודי עם גיאורגי, אחיו הצעיר של דוד. סטפנוס אורבליאן, צאצא של שבט אורבלי, כתב זמן קצר אחרי ורדן, כי הוא שלט במשך שנתיים, והכחיש כל מעורבות משפחתית ברציחתו של דוד, לדבריו, גיאורגי נשבע לאחיו כי ישלוט בממלכה רק עד שבנו של דוד, דמנה, יגיע לבגרות, אבל הפר את הבטחתו. הוא טען כי האורבלים היו עדים לשבועתו של גיאורגי, ולכן הובילו את המרידה בשנת 1177, כדי להכתיר את הטוען החוקי לכתר, דמנה, לכס המלוכה.

מאידך, מציינות הרשומות הגאורגיות, כי דוד שלט שישה חודשים בממלכה, אבל נמנעות בזהירות מאזכור כלשהו לנסיבות מותו של דוד. על פי הרשומות, חשף דמטרה, אביו של דוד, בשנת 1130, מזימה של אצילים גאורגים המונהגים על ידי דוד. המלך אסר את הקושרים והוציא להורג את אחד ממנהיגי הקשר, יואנה אבולטיסדזה, בשנת 1138 (או 1145). דוד מרד בשנית בשנת 1154, והכריח את אביו לוותר על כס המלוכה, ולהפוך לנזיר. למרות זאת, מת דוד לאחר שישה חודשים ודמטרה חזר לכס המלוכה. דוד הניח אחריו בן בשם דמנה, שהיה מוכר בקרב האופוזיציה האריסטוקרטית בגאורגיה, כטוען חוקי לכתר.

## אילן יוחסין

## קישורים חיצוניים
* שושלת בגרטיוני

קטגוריה:מלכי גאורגיה
קטגוריה:שושלת בגרטיוני
דוד ה-5
קטגוריה:ילידי 1113
קטגוריה:נפטרים ב-1155
אוריאל כהנא

[שמאל|ממוזער|250px|[בית שלום עליכם, אפריל 2008]]
**אוריאל כהנא** (1 ביוני 1903 – 2 בספטמבר 1965) היה אדריכל, צייר-מאייר ומעצב תעשייתי ישראלי.

## ביוגרפיה
כהנא נולד בעיר קייב שבדרום-מערב רוסיה (אוקראינה), בנם הבכור של חנה בת ר' יעקב שפטל מברדיצ'ב והסופר והחוקר אברהם כהנא, מתרגם הספרים החיצוניים. קיבל חינוך עברי, והחל לצייר בגיל צעיר.
בשנת 1921, לאחר המלחמה הפולנית-סובייטית, עברה המשפחה לפולין, וכהנא הצטרף לוועד אמני הגרפיקה היהודים בוורשה הבירה. בשנת 1922 הוזמן לאייר את ספר הילדים "ארבעה תישים" לבנציון רסקין בהוצאת "תרבות". רישומיו הופיעו גם במקראה "לשון וספר" מאת יעקב פיכמן.

בשנת 1923 עלתה משפחתו לארץ ישראל והתיישבה בתל אביב. כהנא נסע ללמוד אדריכלות באירופה: למד בבית הספר הממלכתי הגבוה לאדריכלות ברומא (1925–1927), בפקולטה להנדסה בפוליטכניקום הגרמני בפראג (1928) ובאוניברסיטת לונדון, שם הוסמך לאדריכלות בשנת 1933 והיה חבר המכון המלכותי לאדריכלים בריטים (Royal Institute of British Architects, RIBA). הוא החל לעסוק במקצועו בלונדון בטובי המשרדים.
ב-1925 השתתף בתערוכת האמנים העבריים במגדל דוד בירושלים.

לאחר מכן עבד במשרדו של האדריכל הנודע אריך מנדלסון בירושלים באמצע שנות ה-30, עד 1938, אז פרש והקים משרד פרטי בתל אביב.

היה נשוי לתמרה ברקוביץ, בתו היחידה של הסופר והמתרגם יצחק דב ברקוביץ ונכדתו של שלום עליכם.

אוריאל כהנא נפטר בתל אביב בסוף קיץ 1965, בגיל 62. נקבר בבית העלמין קריית שאול.

## פרויקטים נבחרים
* בית שלום עליכם, תל אביב (1965).
* בית פילץ, רח' הירקון 81, תל אביב.
* בית היבנר, פינת הרחובות אחד העם-בלפור, תל אביב.

## לקריאה נוספת
* **מאחרוני הדור: אוריאל כהנא – אדריכל, צייר, מעצב**: תערוכה במרכז באוהאוס תל אביב, 20 במרץ 2003 עד 9 במאי 2003; אוצרות שמואל יבין ונירית שלו-כליפא, רעננה: ב"צ כהנא, תשס"ג 2003. ("הספר יוצא לאור במלאת מאה שנה להולדתו של אוריאל כהנא".)
** שמואל יבין, 'עבודתו האדריכלית של אוריאל כהנא', עמ' 12–17.
** נירית שלו-כליפא, 'יד אמן', עמ' 18–26.
* אילה גורדון, **איורים עבריים: הספר העברי המאויר לילדים, העידן הבינלאומי 1900–1925**, תל אביב: מוזיאון נחום גוטמן, 2005, עמ' 175.

## קישורים חיצוניים
* 
* 

מפרי עטו:
* 

## הערות שוליים

קטגוריה:אדריכלים ישראלים
קטגוריה:ציירים ישראלים
קטגוריה:מאיירים ישראלים
קטגוריה:אנשי העלייה השלישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1903
קטגוריה:ישראלים שנפטרו ב-1965
תקשורת בין-אישית

ממוזער|250px|תקשורת בין-אישית מאפשרת העברת מידע בין שני אנשים או יותר. היא כוללת תקשורת מילולית ותקשורת בלתי מילולית כאחד.
**תקשורת בין-אישית** היא הדרך שבה שני אנשים או יותר משתפים ביניהם מידע או רעיונות.

התקשורת מהווה אמצעי חשוב לביסוס קשר אותנטי וזורם בין אנשים, שהוא תנאי הכרחי ובסיסי לשיתוף פעולה משום שהוא מזמן אמצעים לפתרון בעיות ולהבעה של אכפתיות וקרבה.
בהתאם לכך, התקשורת הבין-אישית משפיעה על יכולתו של האדם לקשור קשרים עם בני אדם אחרים בחברה.

## מאפיינים וביטויים
שמאל|ממוזער|250px|התקשורת הבין-אישית כוללת גם אמצעים בלתי מילוליים כמו שפת גוף והבעות פנים.
התקשורת הבין-אישית כוללת אמצעים מילוליים כמו דיבור, יחד עם אמצעי תקשורת בלתי מילוליים. על כן, היא יכולה לבוא לידי ביטוי במגוון דרכים:
***[[שפת גוף]]** – שפת גוף תקינה כוללת תגובות גופניות מותאמות בגודלן, ביכולת האובייקטיבית ליצור אותן בהתאם לסיטואציה בה נמצאים.
***[[הבעת פנים]]** – תינוקות לומדים להביע בעזרת פניהם את רצונם וכך מפתחים את מגוון הפרצופים שיש בכוחם להשפיע על זולתם.
***[[קול]]** – התקשורת הבין-אישית כוללת יכולת תגובה קולית, המתאימה למעשה או למראה הנגלה לעיני האדם. בדרך כלל ישנה הלימה בין הקול לפרצוף המתלווה לו.

## התפתחות התקשורת הבין-אישית
שמאל|ממוזער|250px|התפתחות התקשורת הבין-אישית מתחילה בגילאי הינקות
[ממוזער|250px|[ציור משנת 1891 המתאר תקשורת בין-אישית של ילדים]]
התקשורת הבין-אישית היא חלק מההתפתחות החברתית של האדם.
התקשורת הבין-אישית נלמדת על ידי התינוק מינקותו, בשל הצורך בטיפול על ידי הסובבים אותו. במהרה הוא לומד לבכות או לצרוח כאשר הוא צריך דבר מה (תקשורת קולית) וכן לחייך כאשר למד כי מחייכים אליו חזרה (הבעות פנים). פעוט יודע להרים ידיו מעלה כדי שירימו אותו (תנועות גוף).

## קשיים בתקשורת בין-אישית
התקשורת הבין-אישית כוללת גם את היכולת לתקשר במידה נכונה, באופן הנכון מול הסובבים כך שהתגובה תהיה נורמטיבית.
קשיים בתקשורת בין-אישית נובעים מחוסר היכולת של היחיד להפעיל באופן אינטואיטיבי את הבעות פניו, קולו ותנועות הגוף שלו ביחס לקורה סביבו, זאת כאשר הוא לא מבין מהי הנורמה ומה פירוש המצב לו הוא שותף, ולכן תגובתו אינה נורמטיבית.

## ראו גם
* שפה
* אמפתיה
* מודל אפר"ת

## קישורים חיצוניים

* 

## הערות שוליים

קטגוריה:תקשורת
קטגוריה:פסיכולוגיה חברתית
אודטה (זמרת)

**אודטה** (באנגלית: **Odetta**, 31 בדצמבר 1930 - 2 בדצמבר 2008) הייתה זמרת עם אפריקאית-אמריקאית. אחת הבולטות בין זמרות שירי העם האמריקאים במאה ה-20, אודטה הופיעה ברחבי העולם בקונצרטים רבים, והשתתפה באין ספור אירועי צדקה.

אודטה צעדה לצד מרטין לותר קינג ג'וניור, הופיעה בפני הנשיאים ג'ון פיצג'רלד קנדי וביל קלינטון והשפיעה על בוב דילן הצעיר.

## ביוגרפיה וקריירה
אודטה נולדה בברמינגהאם שבמדינת אלבמה. בגיל 6 עברה עם משפחתה ללוס אנג'לס. מגיל צעיר הופיעה במקהלת הכנסייה ובלטה בקולה הצלול והחזק. 
בגיל 13 החלה ללמוד פיתוח קול ולמדה עד שאימה לא יכלה לעמוד במחיר השיעורים. אמן הבובות הארי ברנט נחלץ לעזרתה ומימן את המשך שעורי פיתוח הקול. מאוחר יותר המשיכה בלימודי מוזיקה ושירה קלאסית ואופראית בקולג' של לוס אנג'לס.
האלבום הראשון של אודטה יצא לאור ב-1945 ונקרא The Tin Angel.
בגיל 19 השתתפה בהצגה Finian's Rainbow שהגיעה לסן פרנסיסקו, שם נחשפה לראשונה למוזיקת בלוז. בשנה שלאחר מכן הופיעה בחופשת הקיץ בהצגה "ברנשים וחתיכות". בשנת הלימודים הבאה בקולג' עבדה כעוזרת בית והופיע עם זמר הבס האגדי פול רובסון.
ב-1953 עזבה אודטה את לוס אנג'לס ונסעה לניו יורק והחלה להופיע במועדון למוזיקת פולקלור הנודע בשם Blue Angel. פיט סיגר והארי בלפונטה, שעקבו אחרי הקריירה של אודטה, הזמינו אותה להופיע איתם: 
הרי בלפונטה בקרנגי הול ופיט סיגר בבנין העירייה של ניו יורק.

בתחילת דרכה ליוותה אודטה את עצמה בגיטרה ונחשבה לזמרת סופרן. כשהתבגרה הפכה למצו סופרן, ומאוחר יותר, הודות לאימון ולהבשלת קולה, הגיע טווח הקול שלה מסופרן ועד בריטון וקונטרה אלט.

בשנים 1954-1970 הקליטה אודטה 19 אלבומים. לאחר מכן מיעטה להקליט אלבומי סולו, ובמשך שלושים השנים הבאות הקליטה 4 אלבומים בלבד.

בשנות השישים הצטרפה לתנועת המחאה לשוויון זכויות לשחורים, וב-1963 צעדה עם מרטין לותר קינג ג'וניור בסלמה ובוושינגטון.

בשירתה השפיעה אודטה על זמרי וזמרות עם רבים וידועים, ביניהם: בוב דילן, ג'ואן באאז וג'ניס ג'ופלין.
לותר קינג כינה את אודטה מלכת מוזיקת העם האמריקאית.

בשנת 1999 העניק לה נשיא ארצות הברית ביל קלינטון, את מדליית האמנות National Medal of the Arts & Humanities על תרומתה למוזיקת העם האמריקאית.

ב-2007 הייתה מועמדת לפרס גראמי לאלבום הפולקלור הקלאסי הטוב ביותר, עבור האלבום "Gonna let it Shine".
בסך הכול הקליטה אודטה 27 אלבומי סולו, האחרון ב-2007, והשתתפה כזמרת בעשרות אלבומים נוספים לצד זמרות וזמרים כגון מרים מקבה, אריק ביב וג'יימס קוטון.

ב-2008 נפטרה אודטה בניו יורק ממחלת לב, בגיל 77.

## פילמוגרפיה חלקית
* 1955 - Cinerama Holiday
* 1966 - Sanctuary
* 1974 - The Autobiography of Miss Janne Pittman

## קישורים חיצוניים

* חיים של אחרים ערן סבג דצמבר 2022 
* אודטה בארכיון מוזיקת עם
* 
* 
* 

קטגוריה:זמרות אמריקאיות
קטגוריה:זמרים אמריקאים
קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
קטגוריה:זוכי המדליה הלאומית לאמנויות
סברינה (סרט)

**סברינה** (באנגלית: **Sabrina**) הוא סרט קולנוע משנת 1954 שבויים על ידי בילי ויילדר בהתבסס על המחזה מאת סמיואל טיילר "סברינה היפה". בסרט כיכבו המפרי בוגרט, אודרי הפבורן וויליאם הולדן.

## עלילת הסרט
סברינה פיירצ'יילד (המגולמת על ידי אודרי הפבורן) היא בתו של תומאס, הנהג של משפחת לרבי (המגולם על ידי ג'ון ויליאמס). סברינה מאוהבת בדייוויד, בן למשפחת לרבי (המגולם על ידי ויליאם הולדן). דייוויד הוא פלייבוי, רודף נשים, מפונק וילדותי שלא מבחין בקיומה של סברינה ולא זוכר את שמה. סברינה נוסעת לפריז, לומדת בבית ספר לבישול וחוזרת לאחוזה כאישה מתוחכמת ואופנתית. דייוויד, שלוקח אותה טרמפ מופתע לגלות שהיא התגוררה קודם לכן בביתו ומתאהב בה. אחיו הגדול של דייוויד, ליינוס לרבי (המגולם על ידי המפרי בוגרט) חושש שהתאהבות זו תפגע בנישואיו של דייוויד לאישה ממשפחה עשירה העושה עסקים עם משפחת לרבי ולכן מתחיל להפריע לרומן בין בני הזוג, ובינתיים מתאהב בעצמו בסברינה.

## צילום הסרט
בטרם החלו צילומי הסרט רצו יוצריו שקרי גרנט יגלם את דמותו של ליינוס. גרנט סירב להשתתף בסרט בשל השתתפות בסרט אחר, והתפקיד הוצע לבוגרט. במהלך צילומי הסרט ניהלו הפבורן והולדן רומן מתוקשר.

## מוזיקה

את המוזיקה לסרט כתב המלחין פרידריך הולנדר.

## פרסים
הסרט היה מועמד לשישה פרסי אוסקר.

מרבית התלבושות של הפבורן בסרט עוצבו על ידי אובר דה ז'יבנשי ולא על ידי המלבישה של הסרט אדית הד. הד התנגדה ששמו של ג'יבנשי יופיע יחד עם שמה בקרדיטים של הסרט, ומפיקי הסרט הסכימו לדרישתה ורשמו רק את שמה. פרס אוסקר בו זכתה הד בגין התלבושות בסרט, ניתן בעיקר בשל בגדיה של הפבורן, אשר כאמור לא עוצב על ידי הד.

בשנת 2002 החליטה ספריית הקונגרס כי הסרט הוא "בעל חשיבות תרבותית רבה" ועל כן שולב ברשימת הסרטים לשימור של ארכיון הסרטים הלאומי של ארצות הברית.

### פרסי אוסקר - 1954
**זכייה :**
* פרס האוסקר על התלבושות - אדית הד
**מועמדויות:**
* פרס הבמאי הטוב ביותר - בילי ויילדר
* פרס השחקנית הטובה ביותר - אודרי הפבורן
* פרס הבימוי האמנותי - הל פריירה ווולטר טיילר
* פרס הצילום הטוב ביותר - צ'ארלס לאנג הבן

## גרסאות מאוחרות
בשנת 1995 הופקה גרסה נוספת של הסרט בשם זהה. בגרסה זו השתתפו האריסון פורד, ג'וליה אורמונד וגרג קיניר.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1954
קטגוריה:סרטים אמריקאיים
קטגוריה:אודרי הפבורן
קטגוריה:סרטי בילי ויילדר
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטים בשימור ספריית הקונגרס
קטגוריה:סרטים זוכי גלובוס הזהב - התסריט הטוב ביותר
קטגוריה:זוכי אוסקר: התלבושות הטובות
קטגוריה:סרטים מבוססי מחזות
קטגוריה:סרטי המפרי בוגרט
קטגוריה:סרטי אודרי הפבורן
קטגוריה:סרטי ויליאם הולדן
הכל דבש

**הכל דבש** היא סדרת דרמה קומית ישראלית, זוכת פרס האקדמיה לטלוויזיה, ששודרה ברשת, ערוץ 2, משנת 2007. הסדרה נוצרה על ידי יעל פוליאקוב ומבוססת על דמויות ומצבים מחייה. אביה של יעל, השחקן ישראל פוליאקוב, גילם את עצמו בסדרה. לאחר צילומיה של העונה הראשונה של "הכל דבש" נפטרו השחקנים הראשיים ישראל פוליאקוב ושוש עטרי, שגילמו את הוריה של יעל בכל פרקיה של העונה הראשונה. עונתה השנייה של הסדרה עלתה לשידור ב-4 בינואר 2010 עם שוש פוליאקוב בתפקיד עצמה במקום שוש עטרי שנפטרה. פרק הפתיחה זכה למדרוג (רייטינג) של 19%.

ביולי 2011 הודיעה "רשת" שהסדרה לא תחודש לעונה שלישית בשל נתוני הצפייה הנמוכים. לאחר ש"רשת" ביטלה את הסדרה, יעל פוליאקוב פתחה במגעים עם "קשת" להפקת העונה השלישית, שהתסריט שלה כבר היה מוכן, אך עד כה הדבר לא יצא לפועל.

## עלילה
הסדרה מציגה מצבים מוגזמים וקומיים בחייהם של בני המשפחה: האב פולי המתאמץ לבנות קריירה חדשה בעולם הבידור לאחר פירוק "הגשש החיוור". האם נילי (שוש עטרי) ופולי מבקשים מעט שקט ושלווה בשלב זה של חייהם, ומנגד - התהפוכות השונות שעוברת כוכבת הסדרה, יעל פוליאקוב, ושני אחיה, אביתר וערן (איתי תורג'מן ויוסי מרשק), המתעקשים לחזור ולגור בבית גם לאחר שכביכול עזבו אותו, ומרחיקים את השלווה המיוחלת מבית המשפחה.

כך, יעל ובן זוגה בסדרה, ליאור (זהר ליבה), חוזרים לבית המשפחה ישר לאחר שנישאו, התעברו ועברו לגור יחד, אביתר חוזר לאחר שהוא מתפטר מעבודת "החלומות" שלו בטלמרקטינג בחיפה ישר לאחר שהוא מתחיל אותה, וערן חוזר כאשר הוא מחליט לערוק מצה"ל ברגע שהוא מתחיל בפועל את הטירונות הקרבית שציפה לה.

העונה השנייה מתחילה היישר בשבעה לאחר מותו הפתאומי של הדמות של ישראל פוליאקוב (בהתאם למותו במציאות), כאשר ליעל וליאור כבר יש ילד קטן אך נישואים לא מתפקדים, ערן שמתאבל על אביו בעזרת אלכוהול, ואביתר שמוצא את עצמו כמבוגר האחראי מעוניין להתחקות אחר הכנסותיו האבודות של האב.

### פרקי הסיום
הפרקים האחרונים של הסדרה היו פרקים פרודיים. הם עסקו ברצונה של יעל ליצור סדרת דרמה על המשפחה שלה אבל בני משפחתה מתנגדים לכך. בפרקים האחרונים שיחק יהונתן גפן את ישראל, מי שהיה אמור לשחק את פולי שהלך לעולמו בסיום הצילומים. בפועל, כל משפחתה של יעל משתתפת בסדרה, אביה המנוח בעונה הראשונה, אמה בעונה השנייה משחקת בתפקיד עצמה ושני אחיה משחקים שחקנים שמגלמים את דמותם של האחים בסדרה.

## הפקה
"הכל דבש" זכתה להצלחה והערכה בקרב הצופים והמבקרים, ובתום העונה הראשונה אף החלו להיערך לקראת עונה שנייה שתמשיך מהנקודה בה הסתיימה העונה הראשונה.

ישראל פוליאקוב ושוש עטרי, אשר גילמו את הורי המשפחה בסדרה, נפטרו לאחר צילומי העונה הראשונה. יעל פוליאקוב הודיעה כי היא מעוניינת להמשיך ביצירת העונה השנייה לתוכנית, שתעסוק בין השאר בפטירתו של אביה. עקב פטירתה של שוש עטרי, לתפקיד אם המשפחה לוהקה שוש פוליאקוב, אמה האמיתית של יעל ואלמנתו של ישראל.

## רשימת פרסים ומועמדויות
בטקס פרסי האקדמיה לטלוויזיה שהתקיים ביולי 2008 זכתה הסדרה בכל הפרסים המוענקים לסדרה קומית. יעל פוליאקוב עלתה לבמה על מנת לקבל את הפרס בו זכה אביה ישראל פוליאקוב, שנפטר באוקטובר 2007. גם שוש עטרי זכתה במועמדות לאחר פטירתה באפריל 2008.

## קישורים חיצוניים

* "הכל דבש" באתר רשת
**ביקורות**
* 
* 
* 
* 
* 
## הערות שוליים

קטגוריה:דרמות קומיות ישראליות
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:סדרות טלוויזיה ישראליות שעלו לשידור בשנת 2007
לאווה רקורדס

**לאווה רקורדס** (באנגלית: **Lava Records**) היא חברת תקליטים אמריקאית, בבעלות יוניברסל מיוזיק גרופ שפועלת דרך ריפבליק רקורדס.

## היסטוריה
לאווה רקורדס נפתחה ב-1995 על ידי ג'ייסון פלום, שהתחיל את הקריירה שלו באטלנטיק רקורדס. אחד מאנשי ה A&R הכי טובים בתעשיית המוזיקה, בתחילת הקריירה שלו פלום היה אחראי להחתמה של אמנים פופולריים שמכרו מיליוני אלבום, כמו טויסטד סיסטר, סדיק רוו, אריה לבן, וטורי אמוס, וגם עזר להתחיל את הקריירה של The Stone Temple Pilots, וקולקטיב סול. מאז תחילת החברה היא עזרה לאמנים להתפרסם, כמו אות'וריטי זירו, קיד רוק, מטצ'בוקס טוואנטי, אונקול קראקר, שוגר ריי, הקורס, ונסה לין ויליאמס, התזמורת הטרנס סיבירית, וסימפל פלאן. 

באוגוסט 2005, פלום התפטר מתפקידו כיושב ראש ומוציא לפועל ראשי של תקליטי אטלנטיק, וסיים קריירה של 26 שנים עם החברה. פלום נהיה היושב ראש והמנכ"ל של תקליטי וירג'ין ארצות הברית, בעקבות התפטרותו של מט סרלטיק באותו חודש. באוקטובר 2005, וורנר מיוזיק גרופ שילבה את תקליטי לאוה עם קבוצת תקליטי אטלנטיק. וורנר תכננו את המהלך הזה אחרי עזיבתו של פלום http://www.grammy.com/Recording_Academy/news/Default.aspx?newsID=1978&newsCategoryID=4

### אמנים שרשומים בחברה

### אמנים שעזבו את החברה

## קישורים חיצוניים
* 

קטגוריה:חברות תקליטים
מייקל שנקס

**מייקל שנקס** (באנגלית: **Michael Shanks**; נולד ב-15 בדצמבר 1970 בוונקובר, קנדה) הוא שחקן קנדי שהתפרסם בעקבות תפקידו בסדרה "סטארגייט SG-1", בה גילם את ד"ר דניאל ג'קסון, ארכאולוג ומומחה לתרבויות עתיקות; ותפקידו בדרמה הרפואית הקנדית "נס רפואי", בה גילם את ד"ר צ'ארלי האריס.

## ביוגרפיה
בהיותו בוגר באמנות באוניברסיטת קולומביה הבריטית משנת 1994, החל שנקס לשחק במספר הפקות תיאטרון ובמה במשך שנתיים כחונכות בפסטיבל סטרטפורד שבאונטריו. לפני שקיבל את תפקידו בסדרה "סטארגייט SG-1", גילם שנקס דמויות משניות בסדרות טלוויזיה וסרטים.

שנקס השתתף באופן סדיר בכל עונות הסדרה "סטארגייט SG-1", למעט בעונה השישית בה הופיע בתפקיד אורח. כמו גם הוא הופיע בשני סרטי ההמשך לסדרה, "סטארגייט: תיבת האמת" ו"סטארגייט: רצף הזמן". יחד עם שותפו לסדרה ריצ'רד דין אנדרסון, שנקס השתתף בפרק הפיילוט לסדרת הספין אוף "סטארגייט אטלנטיס", בשני פרקים בעונה החמישית החותמת את הסדרה וכן ב"סטארגייט יוניברס". הוא זכה בפרס איגוד אמנות הקולנוע והמדע הקנדי על תפקידו בסדרת "סטארגייט SG-1".

לשנקס ולשחקנית ואיטייר בנדרה נולדה בת (1998). באוגוסט 2003 נישא לשחקנית לקסה דויג, ולהם נולדו בת (בספטמבר 2004) ובן (במרץ 2006). שנקס, דויג ובנדרה הופיעו בסדרה "סטארגייט SG-1".

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה קנדים
קטגוריה:בוגרי אוניברסיטת קולומביה הבריטית
קטגוריה:קנדים שנולדו ב-1970
אליעזר מזרחי

**אליעזר מזרחי** (נולד בו' באייר ה'תש"ה, 19 באפריל 1945) הוא חבר הכנסת לשעבר בכנסת ה-12 מטעם אגודת ישראל. חסיד חב"ד ומנהל כולל "אור יעקב אור זרוע" ברחובות.

## ביוגרפיה
נולד לחבר הכנסת הרב יעקב מזרחי ולחביבה. למד בישיבת תומכי תמימים, והיה מלטש יהלומים במקצועו.

בשנת 1988 נבחר מזרחי לכנסת ה-12 מטעם אגודת ישראל. 

בשנת ה'תש"ן (1990) היה אחד משני חברי הכנסת שנעדרו ברגע האחרון ואשר סיכלו בעקבות דרישתו של הרבי מלובביץ' את התרגיל המסריח. בעקבות זאת פרש מ**אגודת ישראל** והקים סיעת יחיד בשם גאולת ישראל מטעמה כיהן כסגן שר הבריאות בממשלה ה-24.

התמודד לקראת הבחירות לכנסת השלוש עשרה במסגרת מפלגת גאולת ישראל שלא עברה את אחוז החסימה.

לקראת הבחירות לכנסת הארבע עשרה התמודד בפריימריז בליכוד וקיבל כ-15,500 קולות, הגיע למקום ה-35, שובץ במקום לא ריאלי, ונותר מחוץ לכנסת הארבע עשרה.

לקראת הבחירות לכנסת השש עשרה שוב התמודד בפריימריז בליכוד, אך שוב לא הגיע למקום ריאלי ולא שובץ ברשימה.

נכון ל-2012 הוא מנהל כולל אברכים.

בהמשך חייו תמך במפלגת ש"ס, ב-2021 קרא לחברי הכנסת של תקווה חדשה וימינה שלא לתמוך בממשלה ובעצם לחזור על התרגיל המסריח.

## חיים אישיים
מזרחי היה נשוי לשושנה עד לפטירתה ב-2024. ולהם 9 ילדים. בנו בצלאל, שימש נציג חב"ד וסגן ראש עיריית קריית מלאכי.

## קישורים חיצוניים

* 
* 
* 
## הערות שוליים

קטגוריה:חברי הכנסת מטעם אגודת ישראל
קטגוריה:חסידי חב"ד
קטגוריה:חברי הכנסת השתים עשרה
קטגוריה:חברי הכנסת מטעם סיעות יחיד
קטגוריה:ישראלים שנולדו ב-1945
קטגוריה:בוגרי רשת ישיבות תומכי תמימים
Forgiven, Not Forgotten

**Forgiven, Not Forgotten** הוא אלבום הבכורה של להקת הפולק רוק האירית, הקורס. הדיסק הופץ על ידי תקליטי אטלנטיק ב-26 בספטמבר 1995 בכל העולם. האלבום הופק בעיקר על ידי דייוויד פוסטר, עם הפקה נוספת על ידי ג'ים קור. בינואר 1997, גרסת מסע הופעות מיוחדת של האלבום הוצאה באוסטרליה וניו זילנד שהכילה דיסק בונוס שהכיל רצועות מהופעות חיות ורצועות נדירות.

## רשימת הרצועות
כל השירים נכתבו על ידי הקורס, חוץ מבמקומות שמסומן אחרת
### דיסק ראשי
# "Erin Shore" [פתיחה מסורתית, אינסטרומנטלי] – 0:27
# "Forgiven Not Forgotten" – 4:15
# "Heaven Knows" – 4:18
# "Along With the Girls" [אינסטרומנטלי] – 0:49
# "Someday" (הקורס, דייוויד פוסטר) – 3:51
# "Runaway" – 4:24
# "The Right Time" – 4:07
# "Minstrel Boy" [אינסטרומנטלי] – 2:12
# "Toss the Feathers" [אינסטרומנטלי] – 2:50
# "Love to Love You" – 4:08
# "Secret Life" – 4:31
# "Carraroe Jig" [אינסטרומנטלי] – 0:52
# "Closer" – 4:05
# "Leave Me Alone" – 3:40
# "Erin Shore" [אינסטרומנטלי] – 4:14

### דיסק בונוס
# Runaway (הופעה חיה)
# Secret Life (הופעה חיה)
# Toss The Feathers (הופעה חיה) - (אינסטרומנטלי)
# Forgiven Not Forgotten (אקוסטי)
# The Right Time (אקוסטי)
# Rainy Day (בונוס לא LP)
# The Right Time (גרסת רדיו)

דיסק הבונוס נוסף רק בגרסת אוסטרליה, ניו זילנד מסע הופעות מוגבל. דיסק הבונוס הוצא אחר כך בנפרד בשם *The Corrs Live*.

ימין|ממוזער|'מסע הופעות אוסטרלי גרסה מוגבלת'

### הלהקה
* אנדראה קור - זמרת ראשית, חלילית אירית
* קרולין קור - תופים, בודראן, שירת ליווי
* ג'ים קור - גיטרה, קלידים, שירת ליווי
* שרון קור - כינור, שירת ליווי

### מוזיקאים נוספים
* סימון פיליפס - תופים
* מייקל תומפסון - גיטרה
* דייוויד פוסטר - קלידים
* ניל סטובנהאוס - בס
* טל הרצברג - בס
* נואל אקלס - תופים קלטיים
* דס ריינולדס - תופים קלטיים

## הפקה
* מפיקים: ג'ים קור. דייוויד פוסטר
* מהנדסים: אנדרו בולנד, פליפה אלגואטה, דייב רייטסז
* ערבול: דייב רייטסז, בוב קלירמאונטין
* עוזר ערבול: ריאן פרילנד
* מאסטרינג: בוב לודוויג
* עוזר מאסטרינג: בריאן ק. לי
* מסדר: ג'ים קור, דייוויד פוסטר
* סידור כלי מיתרים: דייוויד פוסטר
* תכנות קלידים: ג'ים קור
* תכנות סינקלאביאר: סימון פרנגלן
* בימוי אומנותי: ריצ'רד בייטס, סאנג לי-קרופורת'
* צילום: גוזמן/רוטרדם Conservatory Orquesta Tipica

## טבלאות
**אלבום**

**סינגלים**

## פרטי הפצה
* 1995, בריטניה, אטלנטיק 7567-92612-2, תאריך הפצה 22 בספטמבר 1995, דיסק שמע
* 1995, מקסיקו, אטלנטיק 7826-94675-2, תאריך הפצה 22 בספטמבר 1995, דיסק שמע
* 1995, בריטניה, אטלנטיק 7567-92612-4, תאריך הפצה 26 בספטמבר 1995, קסטת שמע
* 1995, יפן, וורנר AMCY-913, תאריך הפצה 21 בדצמבר 1995, דיסק שמע (עם שיר בונוס)
* 1997, יפן, וורנר AMCY-2427, תאריך הפצה 25 באוקטובר 1997, דיסק שמע (עם שיר בונוס)
* 1997, אוסטרליה, ניו זילנד, אטלנטיק 7567-92754-2, תאריך הפצה ? ינואר 1997, דיסק שמע (גרסת מסע הופעות מוגבל)
* 1999, בריטניה, אטלנטיק 7567926128, תאריך הפצה 29 בנובמבר 1999, מינידיסק
* 2001, אוסטרליה, אטלנטיק 7567-80963-2, תאריך הפצה ? ? 2001, דיסק שמע (הוצאה כפולה עם "Talk On Corners (גרסה מיוחדת)"
* 2001, צרפת, אטלנטיק 7567-93072-2, תאריך הפצה ? ? 2001, דיסק שמע (כדיסק זהב - גרסת אספנים מוגבלת)

## קישורים חיצוניים

קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומי פולק רוק
קטגוריה:אלבומים שהגיעו למקום הראשון במצעד האלבומים האוסטרלי
צ'וצ'אריה

שמאל|ממוזער|250px|נוף בנפה**צ'וצ'אריה** (Ciociaria) היא נפה היסטורית במחוז לאציו באיטליה, שגבולותיה כיום לא מוגדרים. עד המאה ה-19 היא הייתה בשלטון האפיפיור אשר חל על נפת "סטטו פונטפיצ'ו" (Stato Pontificio) ממחוז "קמפניה ומריטימה" (Campagna e Marittima), לא כולל נפות "טרצ'ינה" ו"אגרו פונטיני". היום הנפה ההיסטורית כוללת את צפון נפת "פרוסינונה" (Frosinone) במחוז לאציו.

תושבי החבל מכונים "צ'וצ'ארי" (Ciociari) או ביחיד "צ'וצ'ארו" (Ciociaro). במובן הרחב, המושג "צ'וצ'ארה" מתייחס גם לדרום מחוז לאציו ונושק לדרום אברוצו ומוליזה.
שמאל|ממוזער|250px|האזור במפת תבליט של אוסף מפות בוותיקן

בימי הביניים כונה האזור בשם "קמפניה". הניב המקומי כונה "צ'וצ'ארו" (ciociaro), ולאחר מכן כונה הניב "קומפנינו". בזמנים המאוחרים המושג "קאמפניה רומנה" (Campagna Romana) הפך למקובל בתור נושא לציור אצל ציירים באירופה.

שם האזור נגזר משמם של סנדלים מסורתיים אשר שימשו את רועי הצאן העניים ביותר שבמרחב בעת שרעו את העדרים בהרי האפנינים.
שמאל|ממוזער|250px|זוג סנדלים מסורתיים (Ciocie)
"צ'וצ'אריה" הוא שם של אסטרואיד שמספרו 21799. 
## האונס אחרי הקרב על מונטה קאסינו

בימים שלאחר הקרב על מונטה קאסינו ביצעו חיילי גוּמיֶה (בצרפתית: Goumier, בני שבטים ערביים ממרוקו ששירתו בצבא צרפת) השתוללות בסביבה הכפרית של "צ'וצ'אריה" עם רצף של מעשי אונס המוני של נשים ונערות. קורבנות האונס קרויות באיטליה "מרוקינאטה" (Marocchinate) מהמושג "Marocco". הסרט לה צ'וצ'ארה המבוסס על ספרו של אלברטו מורביה "שתי נשים" בבימויו של ויטוריו דה סיקה ובכיכובה של סופיה לורן קיבל את השראתו מאירועי היסטורי זה.

## קישורים חיצוניים (באיטלקית)

* Ciociaria
* ACTA ALATRI
* CiociariaTurismo
* Ciociaria Storica
* Viaggio in Ciociaria
* La Ciociaria: storia, cultura, tradizione
* Antiqua Mens
* Ciociari

## הערות שוליים

קטגוריה:איטליה: היסטוריה
נומקס

[200px|ממוזער|שמאל|[כבאי בטורונטו חובש כיפת נומקס בשנת 2007]]
[ממוזער|150px|כפפות עשויות נומקס ועור המשמשות את [חיל השריון הישראלי]]
**נומקס** (אנגלית: **Nomex**) הוא שם מסחרי של פולימר מסוג מטה-ארמיד אשר פותח בתחילת שנות השישים של המאה ה-20 על ידי חברת דופונט. המוצר שווק לראשונה בשנת 1967.

## מאפיינים
פולימר זה קשור לניילון אבל בעל מאפיינים ארומטים ולכן חומר זה מאופיין בעמידות בטמפרטורות גבוהות. פולימר זה הוא האיזומר מטא, לעומת קבלר שהוא הפארא-ארמיד. מאמץ המתיחה המרבי הוא 340MPa. לחומר עמידות מצוינת לחום, חומרים כימיים שונים וקרינה. החומר מסוגל לעמוד בטמפרטורות של עד 370 מעלות צלזיוס.

## ייצור
נומקס מיוצר בתגובת דחיסה מהמונומרים חומצה איזופתלית וm-Phenylenediamine . החומר משווק בצורת חוט המאפשר תפירה חופשית וכיריעות מהן ניתן לחתוך חלקים.

וילפרד סוויני (2011-1926), כימאי DuPont שתגליותיו הובילו לפיתוח הנומקס, זכה במדליית אנטואן לבואזיה מטעם החברה בשנת 2002, בעיקר בגין עבודתו.

## שימושים
חילות שריון רבים בעולם משתמשים בסרבלים וכפפות העשויים נומקס. בחיל השריון הישראלי נעשה בעבר שימוש במכנסי וחולצות נומקס, וכיום משתמשים בסרבלים העשויים נומקס. גם לוחמי צוות אוויר בחיל האוויר הישראלי לובשים סרבלי טיסה עשויים נומקס וכפפות נומקס. בנוסף, הנומקס משמש לייצור ביגוד ממוגן למכבי אש.

נהגי מרוץ מכוניות לובשים חליפת מרוץ  עשויה נומקס וחומרים אחרים דוחי שריפה כולל כפפות, גרביים, בלקלאווה וקסדה עמידים לאש.

חליפת חלל מכילה נומקס כאחת משכבותיה הרבות בשל עמידותו לאש ולתנאי החלל הקיצוניים בהם ריק ושינוי טמפרטורה גבוהים. בהתאם לכך, הבד משמש גם לכיסוי חלקים מהותיים בחלליות, גשושיות ורוברים.

## ראו גם
* ארמיד
* קוולאר
* גורטקס

## קישורים חיצוניים

* נומקס באתר חברת דופונט

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסטיל
קטגוריה:כימיה
כלכלת איי קיימן

ממוזער|אוצרות הטבע של איי קיימן מושכים תיירות נכנסת. חוף שבעת המיילים בגראנד קיימן.
הריחוק של **[[איי קיימן]]** ממקומות יישוב אחרים וחוסר באוצרות טבע לא אפשרה **פעילות כלכלית** של ממש פרט לגידול צבי ים לצורך אספקתם לספינות מפרש חולפות. אך אוכלוסיית צבי הים התמעט עד סוף המאה ה-18. היישוב המוקדם התקיים על חקלאות אבל היא לא התפתחה בשל המחסור באדמה מתאימה. דיג, בניית אוניות וייצור כותנה האיצו את ההתפתחות הכלכלית.

הופעתם של אמצעי תחבורה ותקשורת מודרניים בשנות ה-50 של המאה ה-20 הובילה לעלייתם של מה שנחשב כיום כ"שני היסודות" הכלכליים של איי קיימן: בנקאות בינלאומית ותיירות. מחלקת ההשקעה של איי קיימן היא סוכנות ממשלתית שנוצרה כדי לקדם השקעה ופיתוח כלכלי באיי קיימן.

הבום בתחום הכלכלה הבינלאומית מתקשר לכך שבמושבת הכתר אין מס ישיר. אגדה פופולרית טוענת שאנגליה העניקה לאיי קיימן פטור ממיסים משום שתושבי האיים הצילו את רוב קורבנות טביעת עשר הספינות, שבה 10 ספינות בריטיות עלו על שרטון ליד חופי גרנד קיימן ב-1794. בין אם אגדה זו נכונה או לא, הסטטוס הפטור ממסים של איי קיימן משך בנקים וחברות רבות למושבה. יותר מ-40,000 חברות רשומות באיי קיימן, נכון לשנת 2000, מתוכם כמעט 600 בנקים וקרנות נאמנות, עם נכסים העולים על 500 מיליארד דולרים. תאגידים גדולים המבוססים באיי קיימן כוללים את סיגייט טכנולוגיות, SMIC, גרמין וטרנסאושן. בורסת איי קיימן נפתחה ב-1997.

תיירות היא גם מקור הכנסה עיקרי, ואחראית לכ-70% מהתמ"ג וכ-75% מהרווח במטבע זר. תרבות התיירות מכוונת בעיקר לשוק היוקרה, ולנופשים מצפון אמריקה. חופים בתוליים, קניות ללא מס, צלילה ודיג במים עמוקים מושכים לאיים כמעט מיליון מבקרים בשנה. בגלל תעשיית התיירות המפותחת, אזרחים רבים עובדים בתחום זה.

בגלל שהאיים לא יכולים להפיק מספיק סחורה כדי לתמוך באוכלוסייה, בערך 90% מהאוכל והטובין מיובאים. בנוסף לכך, באיים יש מעט מקורות מים טבעיים. התפלת מי-ים היא דרך למנוע בעיה זו. למרות אתגרים אלו, התושבים נהנים מתמ"ג לנפש מהגבוהים בעולם ומאיכות חיים גבוהה.

חינוך הוא חובה באיים עד גיל 16 וניתן בחינם. רוב בתי הספר משתמשים בשיטת החינוך הבריטית. יש 10 בתי ספר יסודיים, אחד לחינוך מיוחד, תיכון וחטיבת ביניים מופעלים על ידי הממשלה, יחד עם לשלושה תיכונים פרטיים. בנוסף לכך יש בית ספר למשפטים, מכללה-אוניברסיטה ובית ספר לרפואה.

## קישורים חיצוניים

קטגוריה:איי קיימן
קרוליין קור

**קרוליין ג'ורג'ינה קור** (נולדה ב-17 במרץ 1973, בדאנדוק, מחוז לאות', אירלנד) היא המתופפת של להקת הפולק רוק, הקורס. בנוסף לתופים היא מנגנת בבודראן ובפסנתר, ולפעמים שרה ליווי.

## ביוגרפיה
קרוליין קור נולדה בדאנדוק, שנמצאת כ-80 קילומטרים צפונית מדבלין, לג'ין וגארי קור. היא גודלה בבית קתולי. אחיה הגדולים הם שרון קור וג'ים קור, ואחותה הקטנה היא אנדראה קור. היא נשלחה לאותו בית ספר כמו אחיותיה - "Dun Lughaidh Convent". קרולין עבדה במקמאנוס'ס - בר של דודתה בדאנדוק ביחד עם אחיותיה.

ההורים שלה, ג'ין וגארי, ניגנו בלדות ומנגינות עממיות בלהקות מקומיות, ואחר כך הקימו להקה משלהם שנקראה "Sound Affair". ג'ין שרה וגארי ניגן בקלידים והם ניגנו גרסאות כיסוי של שירים של להקות מפורסמות. קור ואחיה, שנסעו עם הוריהם להופעות במכונית המשפחתית, נחשפו למוזיקה מגיל צעיר. 

קור למדה לנגן בפסנתר מאביה בגיל צעיר כמו שאר אחיה. היא גם למדה לנגן על הבודראן על ידי צפייה בסרטונים של מוזיקאים איריים מסורתיים שמנגנים על הכלי.

## חיים פרטיים
קרולין התחתנה עם פרנק וודס, החבר שלה זה מספר שנים, באוגוסט 2002, במיורקה. בנם הראשון, ג'ייק, נולד ב-12 בפברואר 2003, ולאחר מכן נולדה בתם ג'ורג'ינה. לאחר לידתה לקחה קור פסק זמן מהלהקה. ב-1 בדצמבר 2006 ילדה את התינוקת השלישית שלה, שנקראה ריהאן. https://web.archive.org/web/20091010123823/http://www.thecorrswebsite.com/index2.htm

הקורס קיבלו MBE של כבוד מהמלכה אליזבת' השנייה בגלל ההשפעה של המוזיקה שלהם ועבודת הצדקה שלהם שגייסה כסף עבור בית חולים פרימן בניוקסטל, קורבנות של הפצצת האומג ועוד צדקות אחרות.http://www.taoiseach.gov.ie/index.asp?locID=470&docID=2286

## קישורים חיצוניים

* האתר הרשמי של הקורס

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות איריות
קטגוריה:זמרות פופ איריות
קטגוריה:חברים במסדר האימפריה הבריטית
קטגוריה:זמרות-יוצרות איריות
קטגוריה:איריות שנולדו ב-1973
קטגוריה:אירים שנולדו ב-1973
מנטו מברוגנוס

שמאל|ממוזער|250px|מנטו מברוגנוס, ציור של אדם פרידל (Friedel).
**מנטו מגדליני מָבְרוֹגֶנוּס** (ביוונית: Μαντώ Μαγδαληνή Μαυρογένους; 1796 – יולי 1840) הייתה יוונייה גיבורת מלחמת העצמאות היוונית של 1821. בהיותה אישה עשירה, הוציאה את כל הונה למען מאבקם של ההלנים לחירות. בעידודה תרמו ידידיה באירופה כסף ונשק למהפכנים.

## תולדות חייה
מנטו מברוגנוס, בתו של דמטריוס מברוגנוס, נולדה בטריאסטה (אז בתחומי האימפריה האוסטרית, כיום חלק מאיטליה). סבה, הפנר ניקולאוס מברוגנוס, היה דרגומן (מתורגמן) בשירות מפקד הצי העות'מאני ונסיך ואלאכיה. ב-1809, בהיותה בת שלוש-עשרה, שבה משפחתה אל מכורתה באי מיקונוס. היא התחנכה בקולג' בטריאסטה, שם למדה פילוסופיה יוונית עתיקה והיסטוריה, ושלטה היטב בצרפתית, איטלקית וטורקית.

באפריל 1821 סיפר לה אביה כי הפיליקי אטריה, הארגון המחתרתי שהקימה לסקרינה בובולינה (גיבורה נוספת של מלחמת העצמאות היוונית), נערך למרד בשלטון העות'מאני. כמו בובולינה, אף היא נטלה חלק בקרבות ובמשלחות לגיוס תמיכה באירופה. מברוגנוס הזמינה את מנהיגי מיקונוס לפגישה ושכנעה אותם להצטרף למהפכה.

בהנהגתה גוננו אנשי האי מיקונוס בחירוף נפש על ביתם מפני חילות האויב. מנטו מברוגנוס ציידה, איישה ושילחה מכספה היא שתי אוניות אל האי אביה (Εύβοια) כדי לשכנע את אנשיו להצטרף למאבק. עד מהרה התחברו אוניותיה עם מספר אוניות נוספות מאיי יוון אחרים. במהלך השנים תרמה את כל רכושה לטובת המאבק ואחרי שדירתה נשרפה נשארה כמעט מחוסרת כל. 

רבים חיזרו אחרי והיא בחרה בדימיטריוס איפסילנטי כבן זוגה. הם נפגשו ב בנאפפליו ב-1823 והיו מאורסים מספר שנים עד שנפרדו. לאחר אובדן תמיכתו של איפסלנטי ובשל הסכסוכים הפוליטיים שלה עם יואניס קולטיס היא הוגלתה מנאפפליו וחזרה למיקונוס, שם חייתה בעוני וכתבה את זיכרונותיה. יואניס קפודיסטריאס העניק לה דרגת גנרל ודירה בנאפפליו. הייתה בבעלותה חרב עתיקה בעלת ערך רב והיא העניקה אותה לקפודיסטריאס.

בשנותיה המאוחרות התגוררה מברוגנוס באי פארוס, שם ניצב עדיין ביתה כמונומנט היסטורי, סמוך ל"פאנאגיה אקטונטפיליאני" ("כנסיית הבתולה מריה"), אשר על פי המסורת נוסדה על ידי הלנה הקדושה, אמו של קונסטנטינוס הגדול. היא נפטרה בפארוס ביולי 1840. כאות הוקרה לפועלה קראו אנשי מיקונוס את הכיכר המרכזית שבעיר על שמה, שם ניצבת גם פרוטומה שלה. הממשלה היוונית טבעה כמה מטבעות המנציחים את זכרה.

שמאל|ממוזער|250px|פסל מנטו מברוגנוס בכיכר העיר במיקונוס

## קישורים חיצוניים

* פרוטומת מנטו מברוגנוס במיקונוס

## הערות שוליים

קטגוריה:מלחמת העצמאות היוונית: אישים
קטגוריה:מורדים
קטגוריה:ילידות 1796
קטגוריה:נפטרות ב-1848
לוי בן חביב

[ממוזער|[שלט רחוב רלב"ח בירושלים.]]
רבי **לוי בן חביב** (ה'ר"ם, 1480 לערך – ה'ש"א, 1541 לערך), המכונה גם בשם **הרלב"ח** או **מהרלב"ח** (ראשי תיבות מורינו הרב לוי בן חביב) או **מהרלנ"ח** היה ראש חכמי ירושלים המתפתחת ומנהיגיה במהלך עליות מגורשי ספרד ופורטוגל לארץ ישראל.

## קורות חייו
רבי לוי נולד בעיר סמורה שבספרד לר' יעקב בן חביב, גם הוא מגדולי חכמי ישראל בדורו וצאצא לרב יוסף חביבא, בעל "נימוקי יוסף".

במהלך גירוש ספרד נמלטה משפחתו לפורטוגל בה שהו עד שבא גזירת הגירוש גם לפורטוגל בשנת ה'רנ"ח (1498), אז עברה משפחתו לסלוניקי.

בזמן שהותו בפורטוגל אולץ להתנצר, כמו כן למד אצל ר' יצחק אבוהב וכאשר היה בסאלוניקי למד מאביו ומחכמי העיר.
בסאלוניקי סיים רבי לוי את הדפסת חיבורו המפורסם של אביו העין יעקב על אגדות התלמוד.

בשנת ה'רע"ג (1513) כבר התיישב הרלב"ח בירושלים לזמן קצר אולם בהמשך חזר לסאלוניקי וכן שהה בדמשק ובחלב.

בשנת ה'רפ"ה (1525) הגיע לצפת ולאחר תקופה קצרה שם עלה לירושלים ובמהרה מונה לעמוד בראש הקהילה.

הרלב"ח היה בר פלוגתא לר' יעקב בירב, ויכוחם בנושא חידוש הסמיכה באותה תקופה מפורסם מאוד וידוע בשם פולמוס הסמיכה הראשון.

מכתביו: ספר שאלות ותשובות, פירוש להלכות קידוש החודש במשנה תורה לרמב"ם ואוסף דרשות.
על פי תשובותיו נראה שעסק גם בחכמת הקבלה וכן באסטרונומיה וגאומטריה.

תלמידיו: ר' יששכר בן מרדכי אבן סוסאן מנהיג קהילת המערבים בצפת, ור' משה קאשטרו אשר המשיך אחר רלב"ח בהנהגת הקהילה היהודית בירושלים, הרב יעקב קאשטרו רבה של מצרים, הרב שמואל די מדינה (מהרשד"ם) רבה של סלוניקי.

לאחר פטירתו, כנראה בשנת 1541, ירד מעמדה של ירושלים והחל להתמעט בה היישוב היהודי עד כדי כך שנאלצו לפנות בענייני דין ומשפט לבית הדין היושב בצפת.

## ראו גם
*יהודים בירושלים במאה ה-15 וה-16

## לקריאה נוספת
*גיורא פוזיילוב, **חכמיהן של ארבע ערי הקודש** כרך ב – חכמי ירושלים, מינהל החינוך הדתי.

## קישורים חיצוניים
* 
* 

## הערות שוליים

קטגוריה:ראשוני האחרונים
קטגוריה:רבנים ארץ-ישראלים
קטגוריה:ירושלים: רבנים
קטגוריה:מגורשי ספרד ופורטוגל
קטגוריה:אנשי עליות קדומות לארץ ישראל
קטגוריה:ראשוני ספרד
קטגוריה:מחברי ספרי שו"ת: ראשוני האחרונים
קטגוריה:סלוניקי: רבנים
קטגוריה:עולים לארץ ישראל במאה ה-16
קטגוריה:ילידי 1483
קטגוריה:נפטרים ב-1545
טורגוט אזאל

**טורגוט אזאל** (בטורקית: **Turgut Özal**; 13 באוקטובר 1927 – 17 באפריל 1993) היה מדינאי טורקי, ראש ממשלת טורקיה בשתי כהונות ונשיא טורקיה השמיני.

## חייו
טורגוט אזאל נולד במלטיה למשפחה שחלקה ממוצא כורדי. הוא סיים את לימודיו בהנדסת חשמל בטכניון של איסטנבול ב-1950 ולמעט תקופת לימודים נוספת בארצות הברית בשנים 1952 עד 1953 ותקופת שירות צבאי, הוא עבד במוסדות ממשלתיים בתחום החשמל והאנרגיה עד 1971. ב-1971 עבד אזאל כיועץ בבנק העולמי וב-1973 פנה לשוק הפרטי. ב-1979 שב אזאל לשירות הציבורי ושימש כתת-מזכיר ראש ממשלת טורקיה סוליימאן דמירל עד להפיכה הצבאית השלישית ב-1980. קנן אוורן שעמד בראש ההפיכה והיה לראש המדינה מינה את אזאל כשר וכסגן ראש הממשלה לעניינים כלכליים, ואזאל שימש בתפקיד עד מחצית 1982.

ב-20 במאי 1983 ייסד אזאל את מפלגת המולדת והיה למנהיגה. בבחירות הכלליות הראשונות שנערכו לאחר ההפכה הצבאית בשנת 1983, זכתה מפלגת המולדת ואזאל היה לראש ממשלת טורקיה ב-13 בדצמבר 1983. במהלך שלטונו של אזאל הונהגו בטורקיה רפורמות כלכליות שמטרתן הייתה להביאה למצב של כלכלת שוק, תוך צמצום ההתערבות הממשלתית בכלכלה ועידוד יוזמה פרטית. בשנת 1987 הגישה טורקיה את בקשתה להצטרף לקהילה האירופית אך נסוגה מכוונתה זו משהחליטה כי התנאים שהציבה לה הקהילה אינם עולים בקנה אחד עם אינטרס המדינה. אזאל נבחר לכהונה שנייה ב-1987, וב-18 ביוני 1988, במהלך ועידה של המפלגה, ניצל מניסיון התנקשות בחייו.

ב-31 באוקטובר 1989 בחרה האספה הלאומית הגדולה של טורקיה באזאל לנשיא טורקיה השמיני, והוא החל בתפקידו ב-9 בנובמבר 1989. במהלך שנות נשיאותו יזם אזאל את הידוק הקשרים עם מדינות מרכז אסיה שזכו בעצמאותן לאחר התפרקות ברית המועצות, ובראשן אזרבייג'ן, ובעת המשבר בנגורנו קרבאך אף איים בפלישה לארמניה.

אזאל מת מהתקף לב פתאומי בלשכתו באנקרה ב-17 באפריל 1993, לאחר שהשלים 3 וחצי שנים בלבד מכהונת הנשיא בת שבע השנים.

## קישורים חיצוניים

* טורגוט אזאל באתר נשיאי טורקיה 
* 
* 
* 

קטגוריה:נשיאי טורקיה
קטגוריה:ראשי ממשלת טורקיה
קטגוריה:שרי האוצר של טורקיה
קטגוריה:חברי האספה הלאומית הגדולה של טורקיה
קטגוריה:מסדר אוסטרליה: עמיתים
קטגוריה:כורדים טורקים
קטגוריה:פוליטיקאים כורדים
קטגוריה:בוגרי האוניברסיטה הטכנית באיסטנבול
קטגוריה:טורקים שנולדו ב-1927
קטגוריה:טורקים שנפטרו ב-1993
מבחן אוילר

**מבחן אוילר** (על שם המתמטיקאי הגרמני לאונהרד אוילר) הוא מבחן לבדיקה אם מספר a\in\Z הוא שארית ריבועית מודולו מספר ראשוני p. 

יהי p מספר ראשוני אי-זוגי ויהי a מספר זר ל-p. אזי a הוא שארית ריבועית מודולו 
p אם ורק אם a^{(p-1)/2}\equiv1\!\!\!\pmod{p}.

## הוכחה
**כיוון ראשון**: נניח כי a שארית ריבועית מודולו p, כלומר קיים x\in\Z עבורו x^2\equiv a\!\!\!\pmod{p}.
לפי המשפט הקטן של פרמה x^{p-1}\equiv1\!\!\!\pmod{p} לכל x הזר ל-p. לכן מתקיים x^{p-1}=(x^2)^{(p-1)/2}\equiv a^{(p-1)/2}\equiv1\!\!\!\pmod{p}. 

**כיוון שני**: נניח כי a^{(p-1)/2}\equiv1\!\!\!\pmod{p}. לכל p ראשוני קיים שורש פרימיטיבי, כלומר איבר מסדר \phi(p)=p-1 אשר חזקותיו שקולות מודולו p לאיברים 1,2,\ldots,p-1 בסדר כלשהו.
לכן קיים שורש פרימיטיבי r המקיים r^k\equiv a\!\!\!\pmod{p} עבור 1\le k\le\phi(p) כלשהו. מתקיים (r^k)^{(p-1)/2}=r^{k(p-1)/2}\equiv a^{(p-1)/2}\equiv1\!\!\!\pmod{p}.
הסדר \phi(p) מחלק את k\frac{p-1}{2} ולכן b=\frac{k}{2} מספר שלם. מתקיים (r^b)^2=r^{2b}=r^k\equiv a\!\!\!\pmod{p} ולכן a שארית ריבועית מודולו p.

## קישורים חיצוניים
*

קטגוריה:שאריות ריבועיות
קטגוריה:משפטים בתורת המספרים
קטגוריה:הוכחות
קטגוריה:לאונרד אוילר
רוסודן (דמטרה)

**רוּסוּדָן** (גאורגית: **რუსუდანი**, רוּסוּדַָנִי) הייתה נסיכה גאורגית מבית בגרטיוני, שחיה במאות השתים עשרה והשלוש עשרה. היא הייתה בתו של דמטרה הראשון, מלך גאורגיה, ואחותם של דוד החמישי וגיאורגי השלישי, ודודתה מצד אביה של תמר המלכה. היא נשאה בתואר דֶדוֹפַּלִי (מלכה בגאורגית). באימפריה הסלג'וקית הייתה ידועה בשם רוסודן חאתון.

בשנת 1143 נישא רוסודן לסולטן הסלג'וקי ראיאת אד-דין מסוד  וקיבלה את גנג'ה כנדוניה. עם זאת, הנישואין נמשכו רק מספר שנים לפני מותו של הסולטן בשנת 1152. לאחר מכן היא נישאה לדודו הסולטן אחמד סנג'ר, שליט ח'וראסאן. לאחר מותו של סנג'ר בשנת 1157, היא נישאה לאחיינו הסולטן סולימאן . הנישואין נמשכו עד מותו של סולימאן בשנת 1161. לאחר שהתאלמנה חזרה לגאורגיה. בתקופת נישואיה לא נולדו לה ילדים ולא נישאה שוב. בנותיו של אחיה גיאורגי, תמר ורוסודן, התחנכו בחצרה בסָמשׁווִילדֶה .

לאחר מותו של גיאורגי השלישי אחיה בשנת 1184,  עלתה תמר המלכה לשלטון ורוסודן הייתה העוצרת בשנים הראשונות למלכותה. במהלך שליטת כעוצרת היא הייתה דומיננטית ומשפיעה, והייתה גם החונכת והפטרונית של הנסיך האלאני, דוד סוסלן, שנישא לתמר המלכה, בשנת 1189, כבעלה השני. בשנות השמונים של חייה, בשנת 1210 לערך, היא פרשה למנזר.

## אילן יוחסין

## מקורות
* סיריל טואמנוף  (1940), **על מערכת היחסים בין מייסד האימפריה של טרפזונטס והמלכה הגאורגית תמר**, כרך 15 מספר 3, עמ' 305, 

## קישורים חיצוניים

* * 

## הערות שוליים

קטגוריה:שושלת בגרטיוני 
קטגוריה:גאורגיה: אצולה 
קטגוריה:ממלכת גאורגיה
קטגוריה:גאורגיה: היסטוריה
קטגוריה:נסיכות המאה ה-13
קטגוריה:עוצרות
קטגוריה:נסיכות המאה ה-12
קטגוריה:נשים גאורגיות
צ'ארלס גריפס

**צ'ארלס טומלינסון גריפס** (באנגלית: **Charles Tomlinson Griffes**; 17 בספטמבר 1884 - 8 באפריל 1920) היה מלחין אמריקאי, שחיבר מוזיקה לפסנתר, הרכבים קאמריים ולקול.

## קריירה מוזיקלית
אחרי לימודי פסנתר ועוגב בגיל צעיר בעיר הולדתו אלמירה, ניו יורק, נסע גריפס לברלין לארבע שנים של לימודי הלחנה אצל אנגלברט הומפרדינק. עם שובו לארצות הברית בשנת 1907 התחיל ללמד בבית הספר "האקלי" לבנים בטריטאון, מדינת ניו יורק, משרה שבה החזיק עד למותו כעבור 13 שנים.

גריפס הוא המייצג האמריקאי המפורסם ביותר של אימפרסיוניזם מוזיקלי. הצליל האקזוטי, המסתורי של האימפרסיוניסטים הצרפתים ויצירתו הושפעה מהם רבות בתקופת שהותו באירופה. הוא חקר גם את יצירתם של מלחינים רוסים בני זמנו (כמו סקריאבין, למשל), והשפעתם ניכרת גם היא ביצירתו, למשל, בשימוש בסולמות סינתטיים.

צירותיו המפורסמות ביותר הן "הטווס הלבן", לפסנתר (1915, תוזמר ב-1919); הסונאטה לפסנתר (1917–1918, תוקנה ושונתה ב-1919); פואמה סימפונית בשם "קמרון התענוגות של קובלה חאן", על פי קטע של קולרידג' (1912, תוקן ושונה 1916), וה"פואמה לחליל ותזמורת" (1918). עוד כתב מספר רב של יצירות תוכניתיות לפסנתר, להרכבים קאמריים ולקול. הכמות והאיכות של יצירתו מרשימה בהתחשב בחייו הקצרים ובעבודתו בהוראה במשרה מלאה. הרבה מן המוזיקה שלו עדיין מבוצע כיום. יצירתו "שו-ג'ו" (1917), מחזה פנטומימה מבוסס על נושאים יפניים, היא אחת היצירות הראשונות מאת מלחין אמריקאי, שההשראה לכתיבתה באה מן המוזיקה של יפן.

## מראי מקום וקריאה נוספת

*  זו הביוגרפיה המלאה ביותר של המלחין ואפשר למצוא אותה מיד שנייה* 
* 
* 


## קישורים חיצוניים

* 
* 

* Charles Tomlinson Griffes scores (the composer's manuscripts) in the Music Division of The New York Public Library for the Peforming Arts.
* Thomas Hampson: I Hear America Singing - Composer profile
* Art of the States: Charles Tomlinson Griffes
* imslp.org - Griffes entry


קטגוריה:אמריקאים ילידי מדינת ניו יורק
קטגוריה:מלחינים אמריקאים
קטגוריה:מורים למוזיקה
קטגוריה:להט"בים אמריקאים
קטגוריה:מלחינים להט"בים
קטגוריה:בוגרי קונסרבטוריון שטרן
קטגוריה:אמריקאים שנולדו ב-1884
קטגוריה:אמריקאים שנפטרו ב-1920
דפוס צילינדר

ממוזער|מכונת דפוס
**דפוס צילינדר** (באנגלית: Rotogravure) היא שיטה הפועלת על עקרון ההדפסה הישירה והיא בבסיסה תוצר של טכניקת דפוס השקע. בשיטה זו הלוח הוא למעשה, גליל עשוי מתכת רכה יחסית, כאשר על גביו נגרעת הדמות. בעבר הרחוק השתמשו במסמרי פלדה לחריטת הדמות על הגליל (צילינדר). בתקופה מאוחרת יותר השתמשו באמבט חומצות ליצירת הדמות בדומה להדפס אבן וכיום משתמשים בצריבת לייזר, כאשר גודל הנקבים ועומקם (אשר נקבעים על ידי עוצמת הלייזר) קובעים את הרזולוציה. שיטה זו עובדת על עקרונות הפרוצס. בשיטה זו משתמשים להדפסה של מיליוני עותקים, והיא האיכותית ביותר.

## שלבים בהתפתחות השיטה
בטכניקה זו משתמשים בגליל (צילינדר) מתכת רכה שעליו יוצרים דמות עומק החריץ ורוחבו היו קובעים את עוביו וכהותו של הקו המודפס, בדומה לדפוס שקע. את הגליל מורחים בצבע דפוס ואותו מדפיסים.
***יצירת ה[[דפוס - מונחים|גליל]] נעשתה בעבר על ידי חריטה** הגליל עצמו, עשוי היה מתכת רכה ובעזרת חרט פלדה קשה היו יוצרים חריטות בצורת הדמות המבוקשת, הגליל היה נמרח בצבע ולאחר מכן היו מנקים את שטח פני הגליל, התוצאה הייתה חריצים מלאים בצבע ופני שטח הגליל נקיים. הכוח המופעל על החרט היה קובע את עובי ועומק הקו. לאחר מכן היה מוצמד נייר לפני שטח הגליל, מפגש החריצים מלאי הצבע והנייר היו יוצרים את ההדפסה. 
***בשלב מתקדם יותר יצירת השקעים נעשתה בעזרת אמבטיית חומצה** - עם התקדמות הידע בכימיה יצרו את השקעים בדפוס הצילינדר בעזרת חומרים כימיים. גליל המתכת הרכה היה מכוסה בחומר ג'לטין עמיד לחומצה, הדמות הייתה למעשה נוצרת על ידי גריעת הג'לטין במקומות בהם היו רוצים הדפסה, את הגליל היו טובלים לאחר מלאכת הגריעה באמבט חומצה כאשר עומק החריץ נקבע על ידי זמן השהיה באמבט החומצה.
***התפתחות טכנולוגיות הלייזר**  - תהליך יצירת הדמות על הצילינדר שודרג לצריבה בלייזר. למעשה, כיום רוב השימוש בטכניקה זו נעשה על ידי צריבה בלייזר בעזרת אמצעים ממוחשבים כאשר עובי השקע ועומקו נקבעים על ידי מחשב.

## שימושים
טכניקה זו היא טכניקת הדפוס היקרה ביותר והאיכותית מבין טכניקות הדפוס התעשייתיות, משתלמת במקרים בהם ההדפסה היא במאות אלפי עותקים אם לא במיליוני עותקים משום יוקר הפקת צילינדר (גליל ההדפסה) ההדפסה.
כיום רוב השימוש בארץ נעשה על ידי חברות בתפוצה ארצית, אשר מדפיסות את הבסיס הקבוע, כלומר התוכן האחיד במכתביהן.

## קישורים חיצוניים

קטגוריה:דפוס שקע
ארמיד

[שמאל|ממוזער|250px|מבנה של ארמיד '''פרה''' הידוע יותר בתור [קוולאר]]
**ארמידים** (באנגלית: **Aramids**) הם משפחת סיבים סינתטיים בעלי תכונות פיזיקליות ייחודיות של עמידות בחום ובעלי חוזק קריעה (Tensile Strength). בשל תכונות אלו הם משמשים כבַּד לצרכים צבאיים ולתחליפי אזבסט. השם נגזר מצמד המילים: ארומטי ואמיד. הסידור המרחבי הוא כזה שבו השרשראות הפולימריות מסתדרות זו לצד זו ליצירה מבנה סיבי חזק.

## היסטוריה
הפוליאמיד הארומטי הראשון היה הנומקס, שנתגלה לראשונה על ידי חברת דופונט ב-1960. מטא-ארמיד זה מוכר בשל עמידותו בטמפרטורות גבוהות מאוד.

סטפני קוולק, שעבדה בחברת דופונט באותו הזמן, הייתה הראשונה שהציגה את הפרה-ארמיד, הידוע יותר בכינויו "קוולאר", בשנת 1973. חמש שנים לאחר מכן חברת AKZO הציגה את אותו ארמיד בעל השם Twaron. שתי החברות, דופונט ואקסו, יצאו למלחמת פטנטים בשנות השמונים בעקבות החומר החדש.

היקף ייצור הארמידים מסתכם ב-55,000 טון לשנה, וקיים גידול של 5%-10% בייצור לשנה.

## הכנה
שמאל|ממוזער|250px|ריאקציה כללית ליצירת ארמיד
ארמידים בדרך כלל מסונתזים על ידי ריאקציה בין דיאמין ארומטי לבין דיקרבוקסיכלוריד ארומטי.

## ראו גם
* נומקס
* קוולאר

## קישורים חיצוניים

קטגוריה:סיבים